SCM พุ่งกระฉูด 15% ”ออลไทม์ไฮ” รับผลงาน Q1 กำไรโตทะลัก 226% มาที่ 33.79 ลบ.
SCM พุ่งกระฉูด 15% ”ออลไทม์ไฮ” รับผลงาน Q1 กำไรโตทะลัก 226% มาที่ 33.79 ลบ.
14 พ.ค. 2564

ผู้สื่อข่าวรายงานว่า  ราคาหุ้นบริษัท ซัคเซสมอร์ บีอิ้งค์ จำกัด (มหาชน)  หรือ SCM ณ เวลา 15.20 น. อยู่ที่ระดับ 5.30 บาท บวก 2.70 บาท หรือ 15.22% ด้วยมูลค่าซื้อขาย 347.35 ล้านบาท ราคาหุ้นทำจุดสูงสุดตั้งแต่เข้าตลาดเมื่อวันที่ 9 ก.ย.2563

บริษัท ซัคเซสมอร์ บีอิ้งค์ จำกัด (มหาชน)  หรือ SCM รายงานผลการดำเนินงานไตรมาส 1 สิ้นสุดวันที่ 31 มีนาคม 2564 มีกำไรสุทธิดังนี้

โดยผลการดำเนินงานเพิ่มขึ้นเนื่องจากรายได้จากการจำหน่ายสินค้าผ่านนักธุรกิจในงวดสำหรับไตรมาส1/2564 เพิ่มขึ้น 54 ล้านบาท หรือคิดเป็นร้อยละ 27โดยมีสาเหตุหลักมาจากยอดขายในประเทศที่เพิ่มขึ้น เนื่องจากการเพิ่มกลยุทธ์ทางการตลาดเพื่อเน้นกลุ่มผู้บริโภครายใหม่ ในด้านดูแลสุขภาพและผลผลิตทางการเกษตรเพิ่มมากขึ้น ประกอบกับการระบาดของเชื้อโควิด-19 ที่ทำให้บริษัทจัดกิจกรรมทางการตลาดในรูปแบบออนไลน์ที่มีประสิทธิภาพมากขึ้น เพื่อกระตุ้นการบริโภคของลูกค้าที่สนใจในสินค้าของบริษัทจึงทำให้บริษัท สามารถดำเนินธุรกิจในสถานการณ์การแพร่ระบาดของโควิด-19ได้อย่างมีประสิทธิภาพมากขึ้น
ขณะที่รายได้การจำหน่ายสินค้าผ่านตัวแทนเพิ่มขึ้น 6 ล้านบาท หรือคิดเป็นร้อยละ40 มีสาเหตุหลักมาจากการเติบโตของรายได้จากการจำหน่ายสินค้าผ่านตัวแทนจำหน่ายในประเทศกัมพูชา พม่า และสิงค์โปร โยกัมพูชามียอดขายเติบโตมากขึ้นในสินค้าเกษตร ขณะที่นอดขายของพม่า และสิงค์โปรเติบโตจากการที่ตราสินค้าของบริษัทเริ่มเป็นที่รู้จักมากขึ้น
 